**Ministru kabineta noteikumu projekta „Grozījums Ministru kabineta 2013. gada 24.septembra noteikumos Nr.1002 „Sociālās integrācijas valsts aģentūras maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I Tiesību akta projekta izstrādes nepieciešamība** | | | | | | | |
| 1. | Pamatojums | Ministru kabineta noteikumu projekts „Grozījums Ministru kabineta 2013. gada 24. septembra noteikumos Nr.1002 „Sociālās integrācijas valsts aģentūras maksas pakalpojumu cenrādis”” (turpmāk grozījuma projekts) izstrādāts saskaņā ar Likuma par budžetu un finanšu vadību 5. panta devīto daļu, kā arī lai ieviestu Valsts kontroles 2015. gada 30. aprīļa revīzijas ziņojumā Nr.2.4.1-31/2014 „Par Labklājības ministrijas 2014. gada pārskata sagatavošanas pareizību” (turpmāk – Valsts kontroles ziņojums) norādītos ieteikumu. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2012. gada 18. decembra noteikumu Nr. 914 „Sociālās integrācijas valsts aģentūras nolikums” 8.2. apakšpunktu, Sociālās integrācijas valsts aģentūras (turpmāk – Aģentūra) finanšu līdzekļus veido arī ieņēmumi no Aģentūras sniegtajiem maksas pakalpojumiem. Šobrīd Aģentūras sniegto maksas pakalpojumu cenrādi nosaka Ministru kabineta 2013. gada 24. septembra noteikumi Nr. 1002 „Sociālās integrācijas valsts aģentūras maksas pakalpojumu cenrādis” (turpmāk – MK noteikumi Nr. 1002). Grozījuma projekts paredz izteikt MK noteikumu Nr. 1002 2. pielikumu (turpmāk - Cenrādis) jaunā redakcijā.  Valsts kontroles ziņojumā konstatēts, ka saskaņā ar spēkā esošo Aģentūras Maksas pakalpojumu Cenrādi viesnīcā Jūrmalā, Dubultu prospektā 71 viesu izmitināšanas pakalpojumus ir paredzēts sniegt tikai vienvietīgā un divvietīgā numurā, bet viesu izmitināšanas pakalpojumus nav paredzēts sniegt divistabu numurā un izteikts priekšlikums noteikt pakalpojuma maksu viesu izmitināšanas pakalpojumiem visiem Aģentūras viesnīcas istabu veidiem. Ņemot vērā Valsts kontroles ziņojumā izteikto priekšlikumu, Cenrādī paredzēts atsevišķi izdalīt maksu par vienu vietu pielāgotā divvietīgā numurā Dubultu prospektā 71, 2. korpusā (grozījuma projekta 2. pielikuma (turpmāk - Cenrāža projekts) 7.2.3. un 7.2.4. apakšpunkts). Sakarā ar palielināto valsts budžetu un plānoto sociālās rehabilitācijas klientu skaitu par valsts budžeta līdzekļiem (2016. gadā papildus 227 personas un no 2017. gada papildus 1140 personas) divvietīgs divistabu numurs ir paredzēts tikai valsts budžeta klientiem vai maksas rehabilitācijas kursa klientiem. Divistabu numurs netiks piedāvāts maksas klientiem viesu izmitināšanas pakalpojumam.  Spēkā esošajā Cenrādī ir iekļauti izglītības, medicīnas pakalpojumi, kuri vairs netiek sniegti par maksu, un nav iekļauti pakalpojumi, kurus plānots sniegt par maksu, t.i., noteikti izglītības, ārstniecības, medicīnisko manipulāciju, viesu izmitināšanas, autotransporta nomas un citi pakalpojumi, kuri neatbilst šobrīd Cenrādī norādītajiem pakalpojumu veidiem. Atsevišķiem pakalpojumiem nepieciešams precizēt to nosaukumus, saņemšanas ilgumu un cenu, iekļaujot visas attiecīgās izmaksas. Grozījuma projekts paredz aktualizēt Cenrādi, novēršot iepriekšminētās nepilnības tajā.  Grozījuma projekts izstrādāts pamatojoties uz Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteikto. Grozījuma projekts paredz sekojošus grozījumus Cenrādī:  *Izglītības pakalpojumi*  Šobrīd spēkā esošā Cenrāža 1., 2. un 3. punkta nosaukums neatbilst Profesionālās izglītības likumā lietotajai terminoloģijai, līdz ar to nav viennozīmīgi skaidri saprotami minēto programmu veidi. Atbilstoši Profesionālās izglītības likuma 26. pantā lietotajai terminoloģijai attiecībā uz profesionālās izglītības programmu veidiem precizēts Cenrāža 1., 2., un 3. punkta nosaukums:  1. punkts „Modulārās apmācības un profesionālās pilnveides kursi” izteikts šādā redakcijā: „Profesionālās pilnveides izglītības programmas un profesionālās tālākizglītības programmas”;  2. punkts „Profesionālās vidusskolas izglītības programmas” izteikts šādā redakcijā: „Profesionālās pamatizglītības programmas, arodizglītības programmas un profesionālās vidējās izglītības programmas”;  3. punkts „Koledžas studiju programmas” izteikts šādā redakcijā: „Pirmā līmeņa profesionālās augstākās izglītības (koledžas izglītības) programmas”.  No Cenrāža svītrotas izglītības programmas, kuras par maksu netiek realizētas (Cenrāža 1.1., 1.2., 1.3. un 1.4. apakšpunkts), un iekļautas jaunas izglītības programmas, kuras turpmāk plānots nodrošināt par maksu (Cenrāža projekta 1.1., 1.2., 1.3., 2.3., 2.4., 3.1.3., 3.2.3. apakšpunkts).  Ņemot vērā, ka visas Cenrāža 2. punktā minētās profesionālās pamatizglītības, arodizglītības un profesionālās vidējās izglītības programmas Jūrmalas profesionālajā vidusskolā par maksu tiek piedāvātās tikai dienas nodaļā, tiek svītrots Cenrāža 2.1. apakšpunkts “Izglītības programmas dienas nodaļā”, jo nav nepieciešamības to izdalīt kā vienu atsevišķu apakšpunktu.  Punkti par atkārtotu zināšanu pārbaudi, atkārtotu pārbaudi, ja konstatēts autortiesību pārkāpums mācību darbā, imatrikulāciju un kvalifikācijas darba aizstāvēšanu (Cenrāža 2.2., 3.3., 3.4., 3.5. apakšpunkts) pārnesti uz 11. punkta 11.10. apakšpunktu „Citi ar izglītības iegūšanu saistīti pakalpojumi” (Cenrāža projekta 11.10.1., 11.10.2., 11.10.3. apakšpunkts). Atkārtotai zināšanu pārbaudei nosakot vienu cenu, neatkarīgi no tā vai pakalpojums tiek sniegts Jūrmalas profesionālās vidusskolas vai Koledžas audzēkņiem. Tādā veidā nodrošinot, ka šie pakalpojumi attiecas uz visiem ar izglītības iegūšanu saistītajiem pakalpojumiem, neizdalot tos atsevišķi Jūrmalas profesionālajai vidusskolai un atsevišķi Koledžai.  *Ārstniecības pakalpojumi*  No ārstniecības pakalpojumiem svītrots 5.1.3.3. apakšpunkts „audiologopēda konsultācija”, un Cenrādis papildināts ar 5.1.4. apakšpunktu „ārsta speciālista konsultācija”. Tādā veidā pieļaujot, ka nākotnē atbilstoši pieprasījumam Aģentūra par maksu var nodrošināt arī citu ārstu speciālistu konsultācijas, neveicot izmaiņas maksas pakalpojumu Cenrādī. Tādiem hidroterapijas pakalpojumiem kā „šarko duša” (Cenrāža 5.2.4. apakšpunkts) un „ascendējošā duša” (Cenrāža 5.2.5. apakšpunkts) precizēts pakalpojuma saņemšanas laiks no 10 min. uz 5 min. Spēkā esošajā Cenrādī norādītais pakalpojuma saņemšanas laiks var būt maldinošs klientam, jo tas iekļauj visu sagatavošanās laiku pakalpojuma saņemšanai. Atņemot laiku, kas nepieciešams pakalpojuma sagatavošanai un ar to saistīto darbību veikšanai, klientam tiks nodrošināta skaidra, nepārprotama informācija par klientam saņemamā pakalpojuma ilgumu. No medicīniskajām manipulācijām ir dzēsti 5 manipulāciju veidi (Cenrāža 5.6.7., 5.6.8., 5.6.9., 5.6.10., 5.6.11. apakšpunkts), kuri vairs netiek nodrošināti un pievienoti divi jauni pakalpojumi (Cenrāža projekta 5.6.7., 5.6.8. apakšpunkts), kurus atbilstoši pieprasījumam plānots sniegt par maksu.  Cenrāža projekta 5. punktā ietvertos ārstniecības pakalpojumus sniedz ārstniecības personas, kuras ir reģistrētas Ārstniecības personu un ārstniecības atbalsta personu reģistrā un sertificētas attiecīgajā specialitātē. Ārstniecības personas, kuras ir reģistrētās Ārstniecības personu un ārstniecības atbalsta personu reģistrā, bet nav sertificētas, pakalpojumus sniedz sertificētas ārstniecības personas pārraudzībā.  *Viesu izmitināšanas pakalpojumi*  Atbilstoši Valsts kontroles ziņojumā izteiktajam priekšlikumam noteikt pakalpojuma maksu viesu izmitināšanas pakalpojumiem visiem Aģentūras viesnīcas istabu veidiem grozījuma projekts Cenrādī paredz Dubultu prospektā 71 2. korpusā vēl atsevišķi izdalīt maksu par vienu vietu pielāgotā divvietīgā numurā ar brokastīm vai ar trīsreizēju ēdināšanu (Cenrāža projekta 7.2.3. un 7.2.4. apakšpunkts).  Tāpat ir noteikta atšķirīga maksa par papildus vietu bērniem un pieaugušajiem. Cenrāža projektā maksa diferencēta atkarībā no tā vai numurs atrodas Dubultu prospekta 71 pirmajā vai otrajā korpusā, ar brokastīm vai ar trīsreizēju ēdināšanu (Cenrāža projekta 7.5.1.- 7.5.8. apakšpunkts).  Viesu izmitināšanas pakalpojumiem Dubultu prospektā 59 ir precizēti nosaukumi, norādot numura veidu (Cenrāža projekta 7.6.- 7.8. apakšpunkts). Viesu izmitināšanas pakalpojumi Dubultu prospektā 59 papildināti ar trīs dažādas ietilpības ēku nomu diennaktī (Cenrāža projekta 7.12.- 7.14. apakšpunkts).  *Transportlīdzekļu pielāgošana*  Cenrāža 6.13. apakšpunktam „Atzinums pielāgota transportlīdzekļa lietošanai” mainīts nosaukums uz „Atzinums par transportlīdzekļa pielāgojuma kodiem”. Ministru kabineta 2011. gada 6. decembra noteikumos Nr. 940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību” 8.3. apakšpunktā norādīts, ja personai nepieciešams pielāgots transportlīdzeklis Aģentūra sniedz atzinumu, norādot konkrētu noteikumu 3. pielikumā minēto kodu. Tādējādi Cenrāža 6.13. apakšpunkta nosaukums precīzāk atspoguļo pakalpojuma saturu un uzskatāmāk sasaistās ar augstākminēto Ministru Kabineta noteikumos minēto atzinumu.  *Telpu noma*  Atbilstoši pieprasījumam plānots sniegt jaunu pakalpojumu „Tirdzniecības vietas noma Dubultu pr. 71, Jūrmalā” (Cenrāža projekta 9.5. apakšpunkts). Precizēta 9.4. apakšpunkta „Fizioterapijas lielās zāles noma” cena, iekļaujot arī inventāra un pamatlīdzekļu izmantošanu un attiecīgās izmaksas. Tā rezultātā cena bez PVN ir paaugstināta no EUR 5.98 līdz EUR 11.16.  *Ēdināšanas pakalpojumi*  Starp ēdināšanas pakalpojumiem otrais ēdiens ir sadalīts 3 daļās, nemainot kopējo cenu (Cenrāža projekta 8.1.3.1.- 8.1.3.3. apakšpunkts). Tādā veidā pieļaujot ēdiena pārdošanu pa sastāvdaļām atbilstoši klienta vēlmēm. Cenrāža 8.2. apakšpunkts par ēdināšanas pakalpojumiem bērniem papildināts, nosakot, ka šāda maksa piemērojama arī nometnēm vai grupām, kas noslēgušas līgumu par pakalpojuma saņemšanu.  *Pārējie maksas pakalpojumi*  Paaugstināta cena par klienta veļas mazgāšanu, svītrojot Cenrāža 11.3. apakšpunktā vārdus „bez veļas pulvera” un iekļaujot pakalpojuma cenā arī veļas pulveri, lai klientiem nebūtu nepieciešamība iegādāties vai ņemt līdzi savu veļas pulveri, ierodoties uz pakalpojuma saņemšanu Aģentūrā. Atbilstoši klientu pieprasījumam pēc pakalpojumiem, kuri iepriekš nebija paredzēti maksas pakalpojumu Cenrādī, plānots sniegt jaunus pakalpojumus. Attiecīgi Cenrāža 11. punkts papildināts ar trīs jauniem pakalpojumu veidiem: diploma dublikāta izsniegšana, diploma pielikuma dublikāta izsniegšana, akadēmiskās izziņas izsniegšana (Cenrāža projekta 11.2.2., 11.2.3., 11.2.4. apakšpunkts). Minētie pakalpojumi atbilstoši Pievienotās vērtības nodokļa likuma 52. panta pirmās daļas 12. punktam netiek aplikti ar pievienotās vērtības nodokli.  Grozījuma projekta 2. punktā noteiktais noteikumu spēkā stāšanās datums- 2016. gada 1. augusts, pamatojams ar to, ka Cenrāža projektā iekļautas jaunas izglītības programmas, kuras Aģentūra plāno uzsākt sniegt par maksu 2016. gada rudens semestrī. | | | | | |
| 3. | Projekta izstrādē iesaistītās institūcijas | Labklājības ministrija un Aģentūra. | | | | | |
| 4. | Cita informācija | Nav | | | | | |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Grozījuma projekts attiecas uz:   1. personām ar funkcionāliem traucējumiem un personām, kurām nepieciešama veselības un darbspēju uzlabošana (2015. gadā 362 personas saņēma maksas rehabilitācijas pakalpojumu ar vidējo rehabilitācijas pakalpojuma saņemšanas ilgumu 14 dienas); 2. personām, kuras izmanto Aģentūras izmitināšanas pakalpojumus (2015. gadā viesu izmitināšanas pakalpojumus saņēma 496 personas ar vidējo pakalpojuma ilgumu uz 1 personu 7 dienas); 3. profesionālās rehabilitācijas pakalpojumu maksas klientiem-audzēkņiem un studentiem (2015. gadā profesionālās rehabilitācijas pakalpojumu par maksu saņēma 12 personas); 4. personām, kuras iegādājas atsevišķus Aģentūras maksas pakalpojumus; 5. Aģentūru un Aģentūras darbiniekiem, kuru darbs tiešā vai netiešā veidā saistīts ar maksas pakalpojumu sniegšanu. | | | | | |
| 2. | Tiesiskā regulējuma ietekme uz tautsaimniecību un administratīvo slogu | Grozījuma projekts šo jomu neskar | | | | | |
| 3. | Administratīvo izmaksu monetārs novērtējums | Grozījuma projekts šo jomu neskar. | | | | | |
| 4. | Cita informācija | Nav | | | | | |
| **III Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | | **2016.gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | | 2 | 3 | 4 | 5 | 6 |
| 1. Budžeta ieņēmumi: | | | ***1 022 191*** | ***0*** | ***-754 792*** | ***-754 792*** | ***-754 792*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | ***1 022 191*** | ***0*** | ***-754 792*** | ***-754 792*** | ***-754 792*** |
| 1.2. valsts speciālais budžets | | | ***0*** | ***0*** | ***0*** | ***0*** | ***0*** |
| 1.3. pašvaldību budžets | | | ***0*** | ***0*** | ***0*** | ***0*** | ***0*** |
| 2. Budžeta izdevumi: | | | ***1 022 191*** | ***0*** | ***-754 792*** | ***-754 792*** | ***-754 792*** |
| 2.1. valsts pamatbudžets | | | ***1 022 191*** | ***0*** | ***-754 792*** | ***-754 792*** | ***-754 792*** |
| 2.2. valsts speciālais budžets | | | ***0*** | ***0*** | ***0*** | ***0*** | ***0*** |
| 2.3. pašvaldību budžets | | | ***0*** | ***0*** | ***0*** | ***0*** | ***0*** |
| 3. Finansiālā ietekme: | | | ***0*** | ***0*** | ***0*** | ***0*** | ***0*** |
| 3.1. valsts pamatbudžets | | | ***0*** | ***0*** | ***0*** | ***0*** | ***0*** |
| 3.2. speciālais budžets | | | ***0*** | ***0*** | ***0*** | ***0*** | ***0*** |
| 3.3. pašvaldību budžets | | | ***0*** | ***0*** | ***0*** | ***0*** | ***0*** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | ***X*** | ***0*** | ***0*** | ***0*** | ***0*** |
| ***0*** | ***0*** | ***0*** | ***0*** |
| ***0*** | ***0*** | ***0*** | ***0*** |
| 5. Precizēta finansiālā ietekme: | | | ***X*** | ***0*** | ***0*** | ***0*** | ***0*** |
| 5.1. valsts pamatbudžets | | | ***0*** | ***0*** | ***0*** | ***0*** |
| 5.2. speciālais budžets | | | ***0*** | ***0*** | ***0*** | ***0*** |
| 5.3. pašvaldību budžets | | | ***0*** | ***0*** | ***0*** | ***0*** |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | |  | | | | |
| 6.1. detalizēts ieņēmumu aprēķins | | | Saskaņā ar likumu „Par budžetu 2016.gadam” ieņēmumi no maksas pakalpojumiem un citiem pašu ieņēmumiem Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" plānoti **1 022 191 *euro*** apmērā.  2016.gadā maksas pakalpojumu un citu pašu ieņēmumu apjoms salīdzinājumā ar šobrīd plānotajiem ieņēmumiem no maksas pakalpojumiem un citiem pašu ieņēmumiem saglabājas esošajā līmenī.  Lai ieviestu Valsts kontroles ziņojumā norādītos ieteikumus un nodrošinātu 2015.gada 15.septembra Ministru kabineta rīkojuma Nr. 561 “Par konceptuālo ziņojumu "Par Sociālās integrācijas valsts aģentūru"” īstenošanu – no 2017.gada ik gadu nodrošinātu no valsts budžeta finansētu sociālās rehabilitācijas pakalpojumu papildus 1 140 personām, tādejādi mazinot sociālās rehabilitācijas pakalpojuma saņēmēju rindu, nepieciešams samazināt Aģentūras sniegto maksas pakalpojumu apjomu (kopumā 754 792 *euro* apmērā), tai skaitā rehabilitācijas, ārstniecības, viesu izmitināšanas, ēdināšanas pakalpojumus un citus pašu ieņēmumus, atsakoties no maksas pakalpojumu veidiem, pēc kuriem nav pieprasījuma.  Detalizētu ieņēmumu aprēķinu skatīt grozījuma projekta sākotnējās ietekmes novērtējuma ziņojuma (anotācijas) 7.pielikumā „Kopsavilkums par Sociālās integrācijas valsts aģentūras maksas pakalpojumiem un citiem pašu ieņēmumiem un to izmaiņā 2016.gadā un turpmākajos gados”, un 9.pielikums “Skaidrojums par plānotajām izmaiņām maksas pakalpojumu cenrādī (maksas pakalpojumu veidos un cenā)”. | | | | |
| 6.2. detalizēts izdevumu aprēķins | | | Šobrīd Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana" plānoti izdevumi no maksas pakalpojumiem un citiem pašu ieņēmumiem 1 022 191 *euro* apmērā, t.sk.: atlīdzībai 306 657 *euro* (t.sk. atalgojums 248 125 *euro*), precēm un pakalpojumiem 631 433 *euro*, sociālajiem pabalstiem 35 572 *euro* un pamatkapitāla veidošanai 48 529 *euro*.  2016.gadā maksas pakalpojumu un citu pašu ieņēmumu apjoms salīdzinājumā ar šobrīd plānotajiem ieņēmumiem no maksas pakalpojumiem un citiem pašu ieņēmumiem saglabājas esošajā līmenī.  Pamatojoties uz Ministru kabineta 15.09.2015. rīkojumā Nr 561 „Par konceptuālo ziņojumu „Par Sociālās integrācijas valsts aģentūru””, lai ik gadu nodrošinātu sociālās rehabilitācijas pakalpojumu papildu 1 140 personām, tādejādi mazinot sociālās rehabilitācijas pakalpojuma saņēmēju rindu, nepieciešams samazināt Aģentūras sniegto maksas pakalpojumu apmēru (kopumā 754 792 *euro* apmērā), tai skaitā rehabilitācijas, ārstniecības, viesu izmitināšanas, ēdināšanas pakalpojumus un citus pašu ieņēmumus, vienlaikus atsakoties no maksas pakalpojumu veidiem, pēc kuriem nav pieprasījuma, tai skaitā EKK 1000"Atlīdzība" 144 477 *euro*, (tai skaitā EKK 1100 "Atalgojums" 116 900 *euro*), EKK 2000 "Preces un pakalpojumi" 582 280 *euro*, EKK 6000 "Sociālie pabalsti" 27 203 *euro* un EKK 5000 "Pamatkapitāla veidošana" 832 *euro*.  Detalizētu izdevumu aprēķinu 2016.gadam un turpmākajiem gadiem skatīt grozījuma projekta sākotnējās ietekmes novērtējuma ziņojuma (anotācijas) 8.pielikumā „Plānotie izdevumi no ieņēmumiem no maksas pakalpojumiem un citiem pašu ieņēmumiem 2016.gadā un turpmākajos gados”.  Detalizētu informācija par maksas pakalpojumu izcenojumiem 2016.gadam un turpmākajiem gadiem skatīt grozījuma projekta sākotnējās ietekmes novērtējuma ziņojuma (anotācijas) 1.-6.pielikumā „Maksas pakalpojumu izcenojuma aprēķins”. | | | | |
| 7. Cita informācija | | | Ieņēmumi no Aģentūras sniegtajiem maksas pakalpojumiem tiks ieskaitīti budžeta programmas 05.00.00. „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” un tiks izlietoti izdevumu, kas saistīti ar maksas pakalpojumu sniegšanu, segšanai.  “Likumā “Par vidēja termiņa budžeta ietvaru 2016., 2017. un 2018.gadam”, pamatojoties uz Ministru kabineta 2015.gada 15.septembra rīkojumu Nr.561 “Par konceptuālo ziņojumu “Par Sociālās integrācijas valsts aģentūru”” (prot. Nr.44 38.§), 2017.gadā un turpmāk ik gadu ir samazināti ieņēmumi no maksas pakalpojumiem un citiem pašu ieņēmumiem 754 792 *euro* apmērā un 2017.gadā un 2018.gadā ik gadu plānoti 267 399 *euro* apmērā.”. | | | | |

*Anotācijas IV, V sadaļa – projekts šīs jomas neskar.*

|  |  |  |
| --- | --- | --- |
| **VI Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms izskatīšanas valsts sekretāru sanāksmē grozījuma projekts tika ievietots Labklājības ministrijas mājas lapā publiskai apspriešanai. Tā, kā grozījuma projekts neparedz būtiskas cenu izmaiņas Aģentūras sniegtajiem pakalpojumiem, un no Cenrāža dzēstie pakalpojumi vairs netiek nodrošināti, tad saistībā ar grozījuma projektu netiek plānotas citas sabiedrības līdzdalības un komunikācijas aktivitātes. |
| 2. | Sabiedrības līdzdalība projekta izstrādē | Pirms izskatīšanas valsts sekretāru sanāksmē 29.03.2016. grozījuma projekts tika ievietots Labklājības ministrijas mājaslapā publiskai apspriešanai <http://www.lm.gov.lv/text/1789>, lūgts sniegt viedokļus līdz 29.04.2016. Šajā laikā netika saņemti ieteikumi, komentāri vai iebildumi. |
| 3. | Sabiedrības līdzdalības rezultāti | Grozījuma projekts šo jomu neskar. |
| 4. | Cita informācija | Nav |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aģentūra, Labklājības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Grozījuma projekts šo jomu neskar. |
| 3. | Cita informācija | Nav |

Labklājības ministrs J.Reirs

I.Šalamaja, 67782962,

[Inese.Salamaja@lm.gov.lv](mailto:Inese.Salamaja@lm.gov.lv)

I.Ķīse, 67021651,

Inese.Kise@lm.gov.lv

M.Baumgarte, 67021674

Marika.Baumgarte@lm.gov.lv